

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.03.2025. Nr. \_\_\_\_\_

**Par piedalīšanos Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” projekta īstenošanā laikā no 2025. līdz 2029.gadam**

Talsu novada pašvaldībā saņemts Valsts izglītības attīstības aģentūras (turpmāk – Aģentūra) uzaicinājumu kļūt par sadarbības partneri Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” projekta īstenošanā laikā no 2025. līdz 2029.gadam.

Ministru kabineta 2024. gada 7. maija noteikumi Nr. 283 “Eiropas Savienības Kohēzijas politikas programmas 2021.–2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2. pasākuma “Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi” (turpmāk – noteikumi). Noteikumi nosaka atbalsta mērķi, atbalstāmās darbības, pieejamo finansējumu, izmaksu attiecināmības nosacījumus, kā arī citus nosacījumus.

Atbilstoši noteikumu 13. punktam projekta iesniedzējs ir Aģentūra. Aģentūra ir noslēgusi līgumu ar Centrālo finanšu un līgumu aģentūru par projekta īstenošanu - projekta Nr. 4.2.4.2/1/24/I/001. Saskaņā ar projekta īstenošanas stratēģiju un noteikumu 14.2. apakšpunktu projekta sadarbības partneri ir pašvaldības šo noteikumu 21.2. un 21.4. apakšpunktā minēto atbalstāmo darbību īstenošanā.

Pašvaldībai kā projekta partnerim ir pienākums:

* + - informēt mērķa grupas personas par Projektā plānotajām mācību iespējām un piesaistīt dalībai Projektā;
    - konsultēt mērķa grupas personas par Projektā pieejamām atbalsta iespējām;
    - sniegt ieteikumus par pieejamo karjeras atbalstu, izmantojot individuālu pieeju atbilstoši mērķa grupas personu vajadzībām;
    - nodrošināt informācijas pieejamību par mācību un papildus atbalsta iespējām Projektā, izplatīt to pašvaldības teritorijā;
    - pieaugušo izglītības koordinatora piesaiste, nodrošinot tā pienākumu izpildi;
    - var nodrošināt pašvaldības karjeras konsultanta ar atbilstošu izglītību (ja Partneris nodrošina karjeras konsultāciju pakalpojuma pieejamību) piesaisti un darbību pašvaldībā, nodrošinot karjeras konsultanta pienākumu izpildi.

Piedaloties projektā kā sadarbības partnerim papildus finansējums nav jāparedz, izņemot gadījumus, ja tiek veiktas papildus darbības ārpus projektā apmaksāto aktivitāšu veikšanas.

Ņemot vērā minēto un pamatojoties uz Izglītības likums 17. panta trešās daļas 22 punktu, 18. panta otro daļu, 29. panta pirmās daļas 2. punktu, Pašvaldību likuma 4. panta pirmās daļas 4. punktu un 10.panta pirmās daļas 1.teikumu, Sociālo, izglītības, kultūras un sporta jautājumu komitejas 2025. gada 12. marta atzinumu,

**Talsu novada pašvaldības dome nolemj:**

Piekrist piedalīties kā sadarbības partnerim Eiropas Sociālā fonda Plus projekta Nr. 4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” projekta īstenošanā laikā no 2025. līdz 2029.gadam.

Domes priekšsēdētājs A. Āboliņš

Krūzīte

lienite.kruzite@talsi.lv

Lēmumu nosūtīt:

1. Izglītības pārvaldei;
2. Administratīvajam departamentam;
3. Attīstības, plānošanas, projektu vadības un tūrisma departamentam.