

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.03.2025. Nr. \_\_\_\_\_

**Par Aleksandra Pelēča vārdā nosauktās**

**literārās prēmijas piešķiršanu**

Turpinot Talsu pilsētas pašvaldības 2000. gadā iedibināto tradīciju, Talsu novada dome vienu reizi gadā, Aleksandra Pelēča atceres dienas svinīgajā sarīkojumā 10. aprīlī, piešķir rakstnieka Aleksandra Pelēča (1920–1995) vārdā nosaukto prēmiju literāro darbu autoriem par ieguldījumu Aleksandra Pelēča daiļrades pētniecībā un popularizēšanā, mākslinieciski augstvērtīgiem darbiem prozā, dzejā, publicistikā, literatūrzinātnē, kas veltīti Talsu novadam.

Saskaņā ar Talsu novada domes nolikuma “Par Aleksandra Pelēča literāro prēmiju un tās piešķiršanas kārtību” (turpmāk – Nolikums) 4.punktu, prēmija tiek piešķirta katru gadu vienam Autoram par izcilu literāru darbu, kas ir dziļi saistīts ar sava laikmeta un Talsu novada norisēm, kurā ir saite starp mūsdienu dzīvi, garīgiem ideāliem un absolūtām vērtībām un kurš ieguvis prēmijas pretendentu izvērtēšanas komisijas augstāko vērtējumu.

Saskaņā ar Nolikuma 6.punktu, prēmijas apmērs ir 500,00 EUR (pieci simti *euro*, 00 centi) pēc nodokļu nomaksas.

Saskaņā ar Nolikuma 23. punktu konkursa rezultātus apstiprina Talsu novada dome.

Prēmijas pretendentu izvērtēšanas komisijas 2025. gada 4. martā nolēma piešķirt Aleksandra Pelēča literāro prēmiju Agritai Ozolai par grāmatu “**Daumants Birznieks.** Ceļojuma piezīmes Sibīrijā, 1941-1943”.

Pamatojoties uz Pašvaldību likuma 10.panta pirmās daļas 21.punktu, Talsu novada domes nolikuma “Par Aleksandra Pelēča literāro prēmiju un tās piešķiršanas kārtību” 23.  punktu, prēmijas pretendentu izvērtēšanas komisijas 2024. gada 15. marta lēmumu, Talsu novada domes Izglītības, sociālo un veselības jautājumu komitejas 2025. gada 12. marta atzinumu,

**Talsu novada pašvaldības dome nolemj:**

Apstiprināt Aleksandra Pelēča literārās prēmijas piešķiršanas konkursa rezultātus, kas paredz 2025. gadā piešķirt Aleksandra Pelēča literāro prēmiju 500,00 EUR (pieci simti *euro*, 00 centi) Agritai Ozolai par grāmatu “Daumants Birznieks**.** Ceļojuma piezīmes Sibīrijā, 1941-1943”.

Domes priekšsēdētājs A. Āboliņš

Alkšbirze 20223404

rita.alksbirze@talsi.lv

Lēmumu nosūtīt:

1. Talsu Galvenai bibliotēkai;
2. Finanšu un grāmatvedības departamentam;
3. Administratīvajam departamentam.